**Facebook- zabava ili ovisnost?**

Loše ocjene, zanemarivanje prijatelja, obitelji, obaveza, slabo kretanje, prigovaranje roditelja, loš utjecaj na razmišljanja, ali i na organizam, narušavanje odnosa… Sve su to posljedice koje sa sobom donosi pretjerana aktivnost na društvenim mrežama.

Utječe li zapravo Facebook toliko na nas i što nam se događa? Činjenica je da su danas rijetkost tinejdžeri koji ne sudjeluju ni na jednoj društvenoj mreži. Nesvjesno, već samim otvaranjem očiju ujutro, započinje naša ovisnost, kao „samo da vidim imam li poruka.“ Odemo na ručak s obitelji, ali ipak postoji ono nešto važnije što nas zadrži na Facebook-u. Izađemo van s prijateljima, ali smo svejedno još nešto izostavili ili nam se baš tada javila osoba s kojom se nismo čuli „čak pola sata.“ Nismo niti svjesni kakvu štetu nanosimo sebi, ali i našoj okolini. Prije, dok nije bilo tih „modernih štetočina“, društveni je život bio puno zanimljiviji, zdraviji. Nekada smo se za izlaske dogovarali kada se sretnemo, čestitali rođendane, pozivali na svečanosti i dopisivali pismima. Kada bismo zatrebali nešto, kretali smo se. Nije li to mnogo zanimljivije? Sada dobivamo sve „na pladnju“. Uz nekoliko „klikova“ riješimo stvar. Ja sam tinejdžerica i također mislim da je Facebook dobar za komunikaciju, ponekad i učenje, ali ne prečesto. Uz to sve, glava nam se „puni“ i neprimjerenim sadržajem, govorom mržnj, često upuštamo u svađe i razne prepirke na mreži.

Ja mislim da bi svaki roditelj trebao porazgovarati sa svojim djetetom o prednostima i manama društvenih mreža te ih upozoriti na lažne „predatore“ lažnih profila i ostale opasnosti. Zbog pretjeranog korištenja, po mome mišljenju, Facebook je za omladinu ovisnost. Kada ja budem roditelj jednoga dana, sigurno ću svoje dijete odvikavati koliko je moguće od tog „web svijeta“, jer ja sam ipak jedna od onih kojima je draže nestrpljivo čekati povratno pismo.

**Lea Marks, 8.a**